ນັກຕະຫລົກ ຊື່ດັງ Joan Rivers ເສຍຊີວິດແລ້ວ ລວມອາຍຸ ໄດ້ 81 ປີ (ວີດີໂອ)
ຍານາງ Joan Rivers ນັກ​ຕະຫລົກ​ຊວນ​ຫົວ ຊື່ສຽງໂດ່ງດັງ ທີ່​ໃຫ້ຄວາມບັນເທີງ ແກ່ຫຼາຍໆລ້ານຄົນ ​​​ໃນ​ລະຍະ 50 ປີ ທີ່ຜ່ານ​ມາ ​ໄດ້​ເສຍຊີວິດ​ແລ້ວ ລວມອາຍຸ​ໄດ້ 81 ປີ.
ຍານາງ Joan Rivers ນັກຕະຫລົກຊວນຫົວອາເມຣິກັນທີ່ເປັນ ຜູ້ເລີ້ມບຸກເບີກ ໃນການໃຊ້ການຕຳນິຕິຕຽນຕົນເອງ ແລະການ ນິນທາເວົ້າຂວັນ ຫຼິ້ນໆກ່ຽວກັບທຸລະກິດບັນເທີງໃຫ້ເປັນເລື່ອງ ຕະຫຼົກ ທີ່ໄດ້ເຮັດໃຫ້ຫຼາຍ ລ້ານຄົນພາກັນຫົວ ໃນລະຍະ 50 ປີ ທີ່ຜ່ານມານັ້ນ ໄດ້ເສຍຊີວິດແລ້ວ ລວມອາຍຸໄດ້ 81 ປີ ຍານາງ Rivers ໄດ້ຖືກນຳສົ່ງເຂົ້າໂຮງໝໍ ຕັ້ງແຕ່ໄດ້ເກີດອາ ການຫົວໃຈຢຸດເຕັ້ນ ໃນອາທິດແລ້ວນີ້ ຢູ່ທີ່ຫ້ອງການທ່ານໝໍ ຂອງນາງ ຫຼັງຈາກໄດ້ຮັບການກວດສຸຂະພາບຕາມປົກກະຕິ ຍານາງ Rivers ທີ່ເກີດຢູ່ລັດ New York ໄດ້ກ່າວວ່າ ລາວຢາກເປັນນັກສະແດງ ຕະຫລອດມາ ແຕ່ໄດ້ພົບພໍ້ພອນສະຫວັນຂອງລາວ ໃນການເປັນນັກຕະຫລົກຢູ່ຕາມ ໄນຄລັບ ຊຶ່ງໃນເວລານັ້ນ ພວກນັກຕະຫລົກຍິງ ແມ່ນຖືວ່າຫາຍາກຫຼາຍ ຍານາງໄດ້ກ້າວຂຶ້ນມາ ຈົນມີຊື່ສຽງໂດ່ງດັງໃນທົ່ວປະເທດ ໃນຊຸມປີ 1960 ເມື່ອຕອນ ທີ່ໄດ້ປະກົດໂຕຢູ່ໃນລາຍການໂທລະພາບ Tonight Show ແລະ Ed Sullivan Show ດ້ວຍການຖາມພວກຜູ້ຊົມທີ່ເປັນສັນຍາລັກຂອງຍານາງ ກໍຄືປະໂຫຍກ  ຍານາງໄດ້ເຮັດໃຫ້ພວກຜູ້ຊົມຫົວຊັກຈົນເຈັບທ້ອງເຈັບໃສ້ ດ້ວຍການເອົາ ເລື່ອງທີ່ຍານາງຍັງຢູ່ໃນສະພາບທີ່ບໍ່ແຕ່ງງານ ເລື່ອງຄົນທຳຄວາມສະອາດທີ່ບໍ່ລະອຽດ ແລະເລື່ອງທີ່ຍານາງຂາດຄວາມດຶງດູດທາງເພດ ຫຼືເຊັກຊີ້ເຫຼົ່ານັ້ນ ມາເວົ້າໃນທາງຕະຫລົກ ຍານາງ Rivers ໄດ້ມາເປັນແຂກຮັບເຊີນສະໝ່ຳສະເໝີ ຢູ່ໃນລາຍການສົນທະນາ ແລະ ລາຍການຫລິ້ນເກມ ທີ່ໄດ້ປະສົມປະສານກັບການນິນທາ ການເວົ້າຕະຫລົກ ແລະ ການໃຫ້ຂໍ້ສັງເກດທີ່ເປັນບັນຫາໂຕ້ແຍ້ງ ກ່ຽວກັບພວກດາລາທີ່ມີຊື່ສຽງເຫຼົ່ານັ້ນ ຢູ່ໃນການສະແດງຂອງຍານາງ ຍານາງໄດ້ຜ່ານຜ່າໂສກນາດຕະກຳ ມາຫຼາຍຄັ້ງແລ້ວ ໃນທ້າຍຊຸມປີ 1980 ເວລາ ລາຍການໂທລະພາບສົນທະນາຂອງຍານາງໄດ້ຖືກຍົກເລີກ ແລະສາມີຂອງຍານາງ ໄດ້ຂ້າຕົວຕາຍ ໃນຊຸມປີບັ້ນທ້າຍນີ້ ຍານາງ Rivers ຍັງສືບຕໍ່ປະກົດໂຕຢູ່ຕາມໄນຄລັບ ແລະຕາມເວທີ ໃນຂະນະທີ່ເປັນພິທີກອນໃນລາຍການການຊື້ເຄື່ອງທາງໂທບະພາບ ແລະ ລາຍການ ສະແດງແຟຊັ່ນ